Procvat zaštitarskog sektora u Izraelu (7/4/02) - 2002-04-07
Privatne zaštitarske tvrtke osiguravaju gotovo sve poslovne jedinice, od samoposluživanja do hotela
U Izraelu je samo prošli mjesec u jedanaest samoubilačkih bombaških napada poginulo preko šezdeset osoba, a preko 200 je ranjeno. Užasnuta izraelska javnost traži dodatne mjere zaštite. Naša izvjestiteljica Laurie Kassman javlja iz Jeruzalema kako je ta povećana potreba za sigurnošću potaknula i svojevrsni boom za kompanije koje pružaju usluge zaštite i proizvode sigurnosnu opremu. Nakon smrtonosnog napada prošli vikend na jedan restoran u Haifi, gradonačelnik ovog mjesta je izdao naređenje da svi restorani u gradu moraju postaviti stražare ispred ulaza. Čak i mali hoteli u pokrajnim jeruzalemskim ulicama unajmili su stražare i drže glavni ulaz zaključan cijelo vrijeme. Rafi Swed vodi kompaniju , sa sjedištem u Jeruzalemu, koja osigurava stražare za zaštitu. Kaže kako ne može zadovoljiti trenutnu potražnju. "Upošljavamo oko tisuću ljudi, a potražnja se povećala za između trideset i četrdest posto prošli mjesec - posebno posljednjih dana nakon samoubilačkih napada u Netanyi i Haifi. Potražnja se i dalje povećava." Gospodin Swed kaže kako idealan kandidat za radno mjesto u njegovoj kompaniji ima vojno ili policijsko iskustvo. No, Izrael je sad pozvao u aktivnu službu više od 20 tisuća ljudi iz pričuvnog sastava. A, to - kako kaže -otežava njegovu potragu za novim uposlenicima. "Dajemo oglase u novine. Tražimo od naših uposlenika da nam dovedu svoje prijatelje i sad tu imamo i drugi problem jer ih je oko 10 posto u rezervi" - kaže rafi Swed. Posao ide odlično i u posebnim centrima za obuku stražara. Mladi stražari obnavljaju svoje vojne vještine redovito u centru Protect za obuku stražara i zaštitara u Jeruzalemu. Vlasnik Protecta Itay Gil kaže da se broj onih koji polaze obuku u njegovom centru strmoglavo povećao nakon niza samoubilačkih napada. Gospodin Gil, bivši pripadnik elitne izraelske protuterorističke jedinice, kaže da su samoubliački bombaški napadi relativno novi fenomen: "Prilično je teško jer postaju sve lukaviji. Dolaze u kamuflažnoj uniformi, oboje kosu. Znate, postaju lukaviji, a to znači da i mi moramo postati lukaviji." Gospodin Gil obučava i tjelohranitelje za ured izraelskog predsjednika i vladine agencije. Napominje kako svi oni imaju iscrpnu vojnu i policijsku obuku. Međutim, borba protiv bombaša samoubojica traži i druge vještine. "Svi oni dolaze s dobrom obukom iz vojske. Ono što ja činim jest da malo 'izoštrim rubove', da tako kažem, tako da razumiju ponašanje i tzv. 'jezik tijela'" - kaže Itay Gil. Gospodin Gil kaže kako je cilj spriječiti neki napad ili bar minimizirati broj potencijalno povijeđenih. Jedan od stražara koji su prošli njegovu obuku nalazio se ispred kafića prošli mjesec kad je bombaš samoubojica pokušao ući unutra: "On se sučelio s teroristom licem u lice. I kaže, prema svim teorijama koje mi podučavamo, ukoliko bi nosio nešto pod odjećom, to bi izgledalo krupno i on bi teško hodao. No, kaže kako je ovaj napadč djelovao posve prirodno, a odjeća mu nije bila izbočena. 'No, po načinu na koji me je pogledao' - rekao je stražar - 'ja sam znao'." Stražar ga je uspio otjerati od vrata prije negoli je detonirao eksploziv. Više od deset ljudi je poginulo u toj eksploziji. Gospodin Gil smatra da bi broj poginulih bio daleko veći da je napadač uspio ući u kafić. Rafi Swed, vlasnik kompanije , se slaže. On napominje da povremeno to stražar plati životom: "Uopće ga ne možete zaustaviti. Ukoliko je odlučan u namjeri da to učini, on će to i učiniti. No, možete umanjiti štetu tako da ga ne pustite unutra. Ponekad, kao što se to dogodilo ovaj tjedan, stražar je platio svojim životom. Ali, mnogo je drugih ljudskih života spašeno." Sve manje Izraelaca izlazi ovih dana iz svojih domova, međutim, Izrael se nalazi u visokom stanju pripravnosti, usred strahovanja da bi moglo doći do novih samoubilačkih napada. U razdoblju takve nervoze, kompanije koje se bave sigurnosnim i zaštitarskim pitanjima ne očekuju da će popustiti potražnja za njihovim proizvodima i uslugama.(